אירוויזיון 1985

תחרות האירוויזיון של 1985, התחרות השלושים במספר, נערכה ב-4 במאי 1985 בגטבורג, שוודיה, לאחר ניצחון שוודיה באירוויזיון 1984. מנחת האירוע הייתה ליל לינדפורש.

 מהלך התחרות 
המדינה המנצחת הייתה נורווגיה עם השיר "La det swinge" (תן לסווינג, Let the Swing), שזכה ב-123 נקודות. את השיר שר הצמד בוביסוקס!, שהורכב מהאנה קרוג ואליזבת אנדריאסן.

במקום השני זכתה גרמניה עם השיר "Für alle" ("בשביל כולם") של להקת ווינד (רוח) עם 105 נקודות ובמקום השלישי זכתה שוודיה עם "Bra vibrationer" ("ויברציות טובות") של הזמרת קיקי דניאלסון, עם 103 נקודות.

בתחילת ההצבעה גרמניה הובילה, אך נורווגיה ושוודיה דאגו לשמור על קרב צמוד וכאשר חבר השופטים הבריטי העניק 12 נקודות לנורווגיה ואך רק נקודה בודדת לגרמניה, עברה נורווגיה לראש הדירוג. צמד בוביסוקס! ביצעו את השיר המנצח בסופו בגרסתו האנגלית.

את ישראל ייצג הזמר יזהר כהן עם השיר "עולה עולה" (מילים: חמוטל בן זאב, לחן: קובי אשרת), שזכה במקום החמישי, עם 93 נקודות. במקור נכתב השיר עבור הפסטיגל, תחת השם "הכלב ויסקי". אולם, כאשר האמרגן שלמה צח שמע את השיר, הוא החליט כי השיר "חזק מדי בשביל הפסטיגל", וכי הוא מתאים יותר לאירוויזיון. לשם כך שינתה חמוטל בן זאב את המילים, כדי להופכו משיר ילדים לשיר פופ.
בתחילת הפזמון של "עולה עולה" זייפה אחת הזמרות המלוות טלי סיני ריקליס בצורה חדה במיוחד בעקבות סאונד גבוה מאוד במיקרופון, כאשר שרה את המילים "עולה עולה".

בפעם הראשונה בתולדות התחרות נעדרה הולנד מהאירוויזיון וזאת מהסיבה שתאריך האירוויזיון נקבע ליום הזיכרון של הולנד שמצוין מדי שנה בתאריך 4 במאי.

 השירים המשתתפים 
 סדר מדינה שפה שם המבצע שם השיר תרגום מיקום ניקוד1 אירלנדאנגליתמריה כריסטיאןWait until the weekend comesחכה עד לבוא סוף השבוע6912 פינלנדפיניתסוניה לומהEläköön elämäיחי החיים9583 קפריסיןיווניתליה ויסי Το κατάλαβα αργά (To katalava arga)הבנתי שזה מאוחר מדי16154 דנמרקדניתלהקת עיניים לוהטותSku' du spørg' fra no'enהאם תרצה לדעת?11415 ספרדספרדיתפלומה סן בסיליוLa fiesta terminóהמסיבה נגמרה14366 צרפתצרפתיתרוז'ה בןFemme dans ses rêves aussiאישה בחלומותיה גם10567 טורקיהטורקיתMFÖAşık oldum (Didai didai dai)התאהבתי (דידאי דידאי דיי)14368 בלגיההולנדיתלינדה לפוםLaat me nu gaanתן לי ללכת עכשיו1979 פורטוגלפורטוגזיתאדלידהPenso em ti, eu seiחושבת עליך, אני יודעת18910 גרמניה המערביתגרמניתווינדFür alleבשביל כולם210511 ישראלעבריתיזהר כהןעולה עולה—59312 איטליהאיטלקיתאל באנו ורומינה פאוורMagic, oh magicקסם, הו קסם77813 נורווגיהנורווגיתבוביסוקס!La det swingeתנו לסווינג112314 בריטניהאנגליתויקי וואטסוןLove is...אהבה היא...410015 שווייץגרמניתמריאלה פארה ופינו גאספריניPiano, pianoלאט, לאט123916 שוודיהשוודיתקיקי דניאלסוןBra vibrationerויבראציות טובות310317 אוסטריהגרמניתגארי לוקסKinder dieser Weltילדי העולם הזה86018 לוקסמבורגצרפתיתמארגו, פרנק אוליבר, איירין שיר, דיאן סולומון, כריס רוברטס ומאלקולםChildren, Kinder, enfantsילדים, ילדים, ילדים133719 יווןיווניתטאקיס ביניאריס Μοιάζουμε (Miazume)אנחנו דומים1615

מבצעים חוזרים בתחרות
 מבצע מדינה שנים קודמותהאנה קרוג (חלק מהצמד "בוביסוקס!") נורווגיה1971 (מקום 17)איירין שיר לוקסמבורג1974 (מקום 4)
1978 כנציגת גרמניה (מקום 6)אל באנו ורומינה פאוור איטליה1976 (מקום 7)פינו גאספריני שווייץ1977 כחלק מהרכב הליווי של פפה ליאונרד (מקום 6)יזהר כהן ישראל1978 (מקום ראשון)ליה ויסי קפריסין1979 כנציגת יוון בהרכב הליווי של אלפידה (מקום 8)קיקי דניאלסון שוודיה1982 כחלק מההרכב "צ'יפס" (מקום 8)אליזבת אנדריאסן (חלק מהצמד "בוביסוקס!") נורווגיה1982 כנציגת שוודיה בהרכב "צ'יפס" (מקום 8)גארי לוקס אוסטריה1983 כחלק מההרכב Westend (מקום 9)מריאלה פארה שווייץ1983 (מקום 15)להקת עיניים לוהטות דנמרק1984 (מקום 4)

ראו גם
 קדם-אירוויזיון 1985

קישורים חיצוניים


 היסטוריית ההצבעות של אירוויזיון 1985


*
1985
קטגוריה:1985 במוזיקה
קטגוריה:אירועי מוזיקה בשוודיה
קטגוריה:גטבורג: תרבות
1985